钦定古今图书集成/明伦汇编/氏族典/第250卷 > 张承相
## 钦定古今图书集成/明伦汇编/氏族典/第250卷 > 张承相

按《明外史张钧传》：“俺荅犯石州，为亲死者十一人，而
张承相、于博、张永安为尤著。承相少孤，及长为诸生，
养母二十馀年，以孝闻。寇至，负母出逃，为寇所得，叩
头号泣，乞免其母。寇怒，并杀之，博奉母尽孝。寇抵城
下，博方读书城中。母居村舍，亟号泣求母，母已被执，
博取石击寇，寇就剖其心，母得逸去。”